Rikunarita-ORG/Wikinium huggingface dataset:
# 一九九一年

|  |
| --- |
| **← 一九九〇年代 →** |
| 一九九〇年 | 一九九一年 | 一九九二年 | 一九九三年 | 一九九四年 | 一九九五年 | 一九九六年 | 一九九七年 | 一九九八年 | 一九九九年 |

公元**一九九一年**於諸曆| 干支 | 辛未 |
| 生肖 | 羊 |
| 《民報》軒轅 | 四六八九 |
| 《江蘇》軒轅 | 四四八二 |
| 唐堯 | 四一四七 |
| 共和 | 二八三二 |
| 孔曆 | 二五四二 |
| 秦曆 | 二二一二 |
|  民國  |  八十  |
| 日本年號 | 平成三年 |
| 日本皇紀 | 二六五一 |
| 朝鮮主體 | 八十 |
| 韓國檀君 | 四三二四 |
| 道曆 | 四六八八 |
| 佛曆 | 二五三五 |
|  回曆  |  一四一二  |
| * 閱
* 論
* 纂
 |

公元**一九九一年**者，平年也，繼一九九〇年，下一九九二年。

## 大事

* 蘇聯解體，冷戰終。

## 生

## 卒

* 卡岡諾維奇
# 令和

| 今上天皇 |
| --- |
|  |
| **名諱** | **德仁** |
| **生卒** | 昭和三十五年二月廿三日寅時至今 |
| **在位** | 令和元年五月一日至今 |
| **政權** | 日本國 |
| **先君** | 父平成上皇明仁 |
| **嗣君** | 儲君
* 弟文仁親王
* 眾議以女子愛子内親王立儲。
 |
| 年號 |
| 令和 |

內閣長官揭櫫年號，書云令和。茂住修身書
**令和**，日本天皇德仁之年號。公元二〇一九年五月一日始用。令，善也。和，順也，又日本之謂也。

## 典據

《萬葉集》巻五〈梅花謌卅二首并序〉。赤綫所圍，年號之所自也
大化以降，凡東島年號，皆摭乎漢籍，令和則取諸《萬葉集》第五卷，云〈梅花謌卅二首并序〉，原文、書下文、題詞如左。

原文（句讀皆後世所付。粗字，元號之所擷也。）
于時、初春**令**月、氣淑風**和**、梅披鏡前之粉、蘭薫珮後之香。

書下文（此日語之文語，與直語異。）
時（とき）に、初春（しよしゆん）の**令**月（れいげつ）にして、気（き）淑（よ）く風（かぜ）**和**（やはら）ぎ、梅（うめ）は鏡前（きやうぜん）の粉（こ）を披（ひら）き、蘭（らん）は珮後（はいご）の香（かう）を薫（かをら）す。

題詞
梅花歌卅二首并序 / 天平二年正月十三日（合西暦七三〇年二月四日）萃于帥老之宅（大宰府，大伴旅人之邸也，在今福岡縣太宰府市）申宴會也 于時初春令月 氣淑風和梅披鏡前之粉 蘭薫珮後之香 加以 曙嶺移雲 松掛羅而傾盖 夕岫結霧鳥封縠而迷林 庭舞新蝶 空歸故鴈 於是盖天坐地 【促】膝飛觴 忘言一室之裏 開衿煙霞之外 淡然自放 快然自足 若非翰苑何以攄情 詩紀落梅之篇古今夫何異矣 宜賦園梅聊成短詠

「令和」之號，和則和矣，或者引據，發其漢源。岩波書店嘗梓新日本古典文學大系，中有《萬葉集（一）》，補註斯句，謂之或仿張衡《歸田賦》。「於是仲春令月，時和氣淸，原隰鬱茂，百草滋榮。」此《賦》之原句也。且「氣淑風和」句，蓋亦仿自王羲之《蘭亭集序》「天朗氣清，惠風和暢」句。薛元超，唐人，作《諫蕃官仗內射生疏》，有「時惟令月，景淑風和，宸襟有豫，百灵胥悦」句，亦略先乎大伴旅人。

末次由紀以漫畫聞，元號既出，援故事以美之，曰：「令月，陰曆二月之異稱也。謂是月也，何事皆可始作。」

## 引據

|  |  |  |
| --- | --- | --- |
| 繼 平成 | 日本年號 | 下  |

|  |  |
| --- | --- |
|
 | 當時情狀，具錄於**維基世事︰日皇制令 易號令和 次月改元** |
# 靜岡市

深綠域為靜岡市所在
市旗
市章
**靜岡市**，日本之市也，今為靜岡縣之治所。政令市。

## 地理

山凡廿一：間之嶽、鹽見嶽、荒川嶽（惡澤嶽）、赤石嶽、聖嶽、光嶽、山伏、大無間山、滿觀峠、眞富士山、十枚山、龍爪山、賤機山、谷津山、八幡山、有度山（日本平）、梶原山、薩埵山（薩埵峠）、濱石嶽、大丸山、大平山。

川凡十五：大井川、安倍川、藁科川、丸子川、巴川、大谷川放水路、長尾川、富士川、興津川、大澤川、庵原川、山切川、中河內川、大橋川、小河內川。

南臨太平洋，西至燒津市、藤枝市、榛原郡川根本町、長野縣飯田市、同下伊那郡大鹿村，北伴長野縣伊那市、山梨縣南阿爾卑斯市，東接山梨縣南巨摩郡早川町、同南巨摩郡身延町、同南巨摩郡南部町、富士宮市、富士市。

## 沿革

明治廿二年，立市。
四十一年，倂安倍郡豐田村之一部。
四十二年，倂安倍郡南賤機村之一部。

昭和三年，倂安倍郡豐田村。
四年，倂安倍郡：安東村、大里村。
七年，倂安倍郡賤機村。
九年，倂安倍郡：千代田村、麻機村、長田村、大谷村、久能村。
廿三年，倂庵原郡西奈村。
卅年，倂安倍郡：美和村、服織村、中藁科村、南藁科村。
卅三年，倂清水市之一部。
四十四年，倂安倍郡：大河內村、梅島村、玉川村、井川村、清澤村、大川村。而安倍郡廢。

平成十五年，靜岡市、清水市合、爲靜岡市。
十七年，爲政令指定都市。
十八年，倂庵原郡蒲原町。
廿年，倂庵原郡由比町。而庵原郡廢。

## 政區

靜岡市政區劃圖
靜岡區三、治在葵。

* 葵區、
* 駿河區、
* 淸水區。

## 據

## 它典

* 靜岡市政府
# 李克強

李克強公像
**李克強**，籍安徽滁州，生於合肥。求學於北京大學，前法後經，博士師從於厲以寧教授，與師、李源潮、孟曉蘇合著《走向繁榮的戰略選擇》，仕中華人民共和國，初入北京大學團委，後得胡錦濤賞識，官拜團中央第一書記，河南省長、省委書記，遼寧省委書記。歲在丁亥，奉召進京，先入中央，後任國務院副總理，又五年，右遷國務院總理，初，勵精圖治，「克強經濟學」馳名海內，後，殫精竭慮，恐負百姓所托付。己亥年初，武漢大疫，臨危受命 ，奔赴江城，不辭辛勞，未有懈怠。十年不戀權位致仕，清正廉潔，惟別時與同僚云：「人在做，天在看」。同年夏，西遊敦煌，與民同樂。同年秋，南遊上海，驟患心疾，薨於浦東新區，享壽六十有八。即薨，故鄉百姓以花寄思，立花墻於合肥故居之側，過路之人莫不嘆息哀嘆。
# 廣島縣

**廣島縣**者，日本之縣也，處本州。都廣島市。昔者安藝國、備後國在焉。屬中國地方。

## 政區

### 市

* 廣島市
	+ 中區
	+ 東區
	+ 南區
	+ 西區
	+ 安佐南區
	+ 安佐北區
	+ 安藝區
	+ 佐伯區
* 吳市
* 竹原市
* 三原市
* 尾道市
* 福山市
* 府中市
* 三次市
* 庄原市
* 大竹市
* 東廣島市
* 廿日市市
* 安藝高田市
* 江田島市

### 町村

* 安藝郡
	+ 府中町
	+ 海田町
	+ 熊野町
	+ 坂町
* 山縣郡
	+ 安藝太田町
	+ 北廣島町
* 豐田郡
	+ 大崎上島町
* 世羅郡
	+ 世羅町
* 神石郡
	+ 神石高原町

## 它典

* 廣島縣政府
# 北京卌八

---

* 是題本作**BEJ48**。顧夫文言，漢字維基。非茲入題，雅正不濟。故告示之，尚祈見諒。

---

BEJ48
**BEJ48**，中原北京歌姬團體，立於二〇一六年四月廿九日。其名出北京（漢語拼音**Be**i**j**ing之簡）。中原歌姬團體SNH48立內者一也。

## 鏈

* 本家
# 廣州卌八

---

* 是題本作**GNZ48**。顧夫文言，漢字維基。非茲入題，雅正不濟。故告示之，尚祈見諒。

---

GNZ48
**GNZ48**，中原廣東廣州歌姬團體，立於二〇一六年四月廿九日。其名出廣州（漢語拼音**G**ua**n**g**z**hou之簡）。中原歌姬團體SNH48立內者一也。

## 鏈

* 本家
# 年少老成

---

* 是題本作**Mr.Children**。顧夫文言，漢字維基。非茲入題，雅正不濟。故告示之，尚祈見諒。

---

檔案:Misuhome.jpgMr.Children
**Mr.Children**（和言ミスターチルドレン，略云ミスチル），日本團體也，立於平成元年五月。

## 鏈

* 官網
# 聖誕節

東方三博士朝覲耶穌圖
**聖誕節**，或曰**耶誕節**，基督教慶聖子耶穌基督降生之節也。節期公曆十二月廿五日，基督教會多禮拜於前夕，是稱平安夜，次日則慶祝。然基督教一大分支東正教定節公曆一月七日。福音書載，耶穌母馬利亞受聖神所感得孕，生之於伯利恆，時彼與夫約瑟往登籍途中。按其教之說，耶穌乃猶太教預言之彌賽亞，蓋伯利恆即大衛王之鄉，與預言合焉。

聖誕節，可見唐《大秦景教流行中國碑頌》，其云「室女誕聖於大秦」，即斯之謂也。於臺灣，或以耶穌非中華固聖，乃多名曰「耶誕節」。
泰西諸國，奉基督教者眾，時又近新年，因以為假，延至元旦方止，仿佛中華之春節。廿四日夜，謂曰「平安夜」，親友間當互贈禮物，至親亦然。更教俗謂當夜有聖誕老人，駕雪橇，以馴鹿曳之，遍巡天下，望門循煙囪而入，贈物以饗孩童，故稚子皆於當夜懸長筒襪以期之。

## 典故

其節之典故，本諸瑪竇與路加福音。而馬可及若望福音二書，其述不重耶穌之童年矣。路加成書後於另三福音，於其童蒙事較備。

路加書述，馬利亞待嫁，天使加百列臨，告將以童身受聖靈孕，生上帝子，當名耶穌，乃救萬民者。時羅馬皇帝奧古斯都，詔天下人民各歸城登籍。是乃居里扭為敘利亞總督時之首次也。彼與夫自加利利之拿撒勒詣猶太，經伯利恆。旅舍俱無空房，遂宿其外。馬利亞誕耶穌於馬廄。謂馬廄者，以聖經版本之異，或飼槽，或畜欄。伯利恆，大衛王所居，又約瑟為王裔，基督生茲，應以色列之預言矣。是夜，天使報牧羊者喜信於鄰野，天軍謳歌歸榮上帝。眾牧入城，訪得聖嬰，乃大喜，傳頌遍城。

福音書亦載東方博士來拜耶穌，博士見大星於天，其星於伯利恆之向，乃隨之而至耶穌出生之所，獻以黃金、乳香、沒藥。東方博士亦稱祭司、王、賢者，其數不詳，俗謂共三，以符三禮之數。察其所貢，彼等或自阿拉伯半島者。為釋是星，天文家與史家，嘗舉諸多天象之組合，眾說不一。

博士於途，嘗至耶路撒冷，問大希律王以新王所在。王聞有嬰生伯利恆，將王猶太，乃懼，告博士見嬰則反報。後博士得默示，弗反。王遂誅其地之嬰。天使告約瑟，令往埃及避劫，及希律王卒，新王繼位，不知耶穌及其父母。耶穌命得保。舉家返以色列，居拿撒勒。
# 大學堂

**大學堂**，仿泰西而設，為最高學府。今稱**大學**，名出儒學經典。下有學院、院下有學系。授學士、碩士（東島稱之修士）、博士銜。

## 史

公元前三八七年，柏拉圖於雅典立學院，大學之祖也。及中世紀，粗形已成，皆為教會王侯所立。公元一〇八八年，意大利立博洛尼亞大學，今制大學之始也。中國之大學，始於北洋大學堂也，光緒廿一年建。

## 兼查

* 學校
* 小學
* 中學
# 易經

易經
**易經**，簡曰**易**，亦云**周易**，窮通天地變易之經也。本有三易，號曰三墳，曰連山，曰歸藏，曰周易。連山歸藏者，久已淹沒，窮其辭，曰連山者，以艮為首，歸藏者，以坤為首。及至文王，纂卦辭，明天理，是為周易。

故繫辭云：「易與天地準，故能彌綸天地之道。仰以觀於天文，俯於察於地理。是故知幽明之故。原始反終，故知死生之說。是故君子所居而安者，易之序也，所樂而玩者，爻之辭也。是故居則觀其象，而玩其辭，動則觀其變而玩其占，是以自天佑之，吉無不利。」

夫伏羲畫八卦以明天道，文王作卦辭以序人事，周公作爻辭以卜吉凶，合之，易經乃成。後孔子作十翼以明萬理，曰《易傳》。

## 大義

### 爻

陽爻曰「九」，誌「—」，陰爻曰「六」，作「--」。

### 爻題

六爻為一卦，自下而上，曰初、二、三、四、五、上爻。
通陽曰用九，又名老陽；通陰曰用六，又名老陰。

### 八卦（經卦）

八經卦者，乾、兌、離、震、巽、坎、艮、坤。

☰ 乾

☱ 兌

☲ 離

☳ 震

☴ 巽

☵ 坎

☶ 艮

☷ 坤

朱熹《八卦取象歌》：
乾三連（☰），坤六斷（☷）；
震仰盂（☳），艮覆碗（☶）；
離中虛（☲），坎中滿（☵）；
兌上缺（☱），巽下斷（☴）。

### 六十四卦

六十四卦者，別卦也，八經卦而廣之，四、五、上謂之外卦，初、二、三謂之內卦。

伏犧雖創八卦，然不足以表天地萬物之變。故其疊之，遂成六十四卦。朱子頌曰︰

乾坤屯蒙需訟師，比小畜兮履泰否。

同人大有謙豫隨，蠱臨觀兮噬嗑賁。

剝復無妄大畜頤，大過坎離三十備。

咸恆遯兮及大壯，晉與明夷家人睽。

蹇解損益夬姤萃，升困井革鼎震繼。

艮漸歸妹豐旅巽，兌渙節兮中孚至。

小過既濟兼未濟，是為下經三十四。

## 易傳

孔子書易傳，以釋其義，曰『十翼』。

1. 彖辭上下傳 - 彖斷一卦之意義，先釋卦名，次訓卦辭。
2. 象辭上下傳 - 釋卦象者曰大象，釋爻象者曰小象。彖象分列於每卦後，爻象分列於每爻後。
3. 繫辭上下傳 - 汎論作易本旨及補敘易道廣大，並指陳卦爻數象義理之精華。
4. 序卦傳 - 述六十四卦次序之義，以顯盈虛消長之理。
5. 說卦傳 - 論陰陽以參天地造化，廣象義，藉窮萬物之理性，格物以致知。
6. 雜卦傳 - 序言易道之常，雜言易道之變。
7. 文言 - 相雜成文，闡明乾坤十二爻錯綜相雜交變而成之真義，後儒故分列文言於乾坤兩卦後。

## 據

* 易經沿革 互聯網檔案館存錄，時二〇〇六年十一月二十八日。

## 它典

* 易經全文

|  |  |
| --- | --- |
|
 | 美辭妙篇，具錄於**維基文庫︰周易** |

| 儒家經典 |
| --- |
| **六經** |
| 詩經 | 尚書 | 易經 | 儀禮 | 樂經 | 春秋 |
| **四書** |
| 大學 | 論語 | 孟子 | 中庸 |
| **十三經** |
| 詩經 | 尚書 | 周禮 | 儀禮 | 禮記 | 周易 | 左傳 | 公羊傳 | 穀梁傳 | 論語 | 爾雅 | 孝經 | 孟子 |
# 交遊網絡

媒介繁多，目不暇接
夫網際通候，自有津衢，謂之**交遊**之**網**也。天下之客，皆可藉此以廣交遊、結知己。凡生平履歷、百工技業、雅好意趣、動靜行止，乃至平素舊交，皆可列諸網端，以尋聲氣之同，結為朋儕。且其延客款接之道至夥，或促膝筆談，或傳書走檄，或互寄聲影，或投贈文卷，乃至抒臆於私錄，聚訟於羣譚，皆靡不可。俾客往來酬答，通達無礙，洵交際之大觀也。

## 辨名

此網際之通衢也，非可見之物，化為電訊，行諸網線，而通達瀛寰。視若財貨，又非物質，特有所奉仕，用是交易而已，通曰「服務」。是故華言**社群網絡服務**。

## 舉隅

品類甚繁，有面書、啁啾、微信、扣扣、連我之屬。

## 據
# 新北市

| 新北市 |
| --- |
|

|  |  |
| --- | --- |
|  |  |

 |
| 新北市之所在 |
| **屬地**： | 廿八區、一山地原住民區 |
| **治所**： | 板橋區 |
| **執事**： | 侯友宜 |
| **用語**： | 官話 閩南語 |
| **人口**： | 三百九十三萬 |

**新北市**，中華民國直轄市也。處北臺而環北市，東北接雞籠三面，參者合為都會。斯東南臨宜蘭，西南界桃園。石門區富貴角及貢寮區三貂角屬焉。幅員方兩千公里。口三百九十三萬餘，全臺至眾者也。民多居淡水河左岸，臺灣各地移民亦眾。

## 沿革

臺北，古曰**雞籠**，或稱**淡水**。迨沈葆楨奏請添設臺北府，始稱「臺北」，蓋以位居臺灣北部得名。日治初仿清制，設臺北縣。其後廢縣置廳，地方區域幾經變更。大正九年廢廳置州，稱臺北州。州治原設於臺北市，光復後改州為縣，縣治始遷板橋。

### 荷西明鄭

十七世紀初，臺北地區遭西班牙據，時為土人所居，臺北盆地居凱達格蘭族，烏來三鶯有泰雅族出沒其間。
世紀中，閩中漢人始渡，據平地而墾，稱土人為「番」，番民或與漢人雜居，或遷至山區。
崇禎十五年，荷人出兵雞籠，逐西班牙軍。
永曆十五，鄭成功來臺驅荷，設一府二縣，臺北地區屬北路天興縣。

### 清領

康熙廿三年，屬臺灣府諸羅縣。
雍正元年，隸於淡水廳。
光緒元年，沈葆楨奏請設立臺北府，始有**臺北**之稱。
四年，設府治於艋舺、大稻埕間，裁淡水廳，轄新竹、淡水、宜蘭三縣。

### 日治

明治廿八年六月，日人始治，設臺北縣，轄基隆、宜蘭、新竹三支廳，八月增淡水支廳。
三十年，析臺北縣而增設新竹縣及宜蘭廳，同時廢支廳，下置臺北、士林、新莊、滬尾、景尾、桃仔園、三角湧、樹林口、中壢、基隆、金包里、頂雙溪、水返腳等十三辦務署。
卅四年，廢縣置廳，裁撤辦務署，於原臺北縣轄區分設臺北、基隆、深坑、桃園、新竹等五廳。地方廳改制，臺北廳併基隆廳全部及深坑廳之大半，廳下分設十三支廳。
大正九年，廢廳置州、郡，本市現有區域屬臺北州。
昭和十三年，松山庄併入臺北市。

### 戰後

民國卅四年，復以縣治，轄宜蘭市及淡水、文山、新莊、羅東、基隆、宜蘭、七星、蘇澳、海山九區，臺北、基隆二市改省轄。
卅六年，基隆區七堵鄉改隸基隆。
卅八年九月，淡水區士林、北投兩鎮劃出，設草山管理局。
卅九年八月，廢區署，縣府直轄鄉鎮；析宜蘭市、宜蘭區、羅東區、蘇澳區，別立宜蘭縣。
五十七年七月，臺北升格直轄，本縣轄之景美鎮、南港鎮、木柵鄉、內湖鄉暨陽明山管理局所屬之士林鎮、北投鎮等六鄉鎮劃歸臺北市。

## 政區

新北市政區圖
民國三十四年，臺灣歸中華民國，日治臺北州改為臺北縣。置臺北市，屬臺灣省轄，縣市分治。置基隆市，屬臺灣省轄。三十五年，內湖鄉析置南港鎮，鶯歌鎮析置樹林鎮。宜蘭區頭圍鄉易名宜蘭區頭城鄉。三十六年，七堵鄉併入基隆市。蘆洲鄉析置三重鎮。治遷板橋鎮，領九區一市四十二鄉鎮。析文山區烏來鄉、羅東區太平鄉、蘇澳區南澳鄉置北峰區。蘇澳區蘇澳鎮併入羅東區。三十七年，頭城鄉改頭城鎮。三十九年，政區調整，宜蘭市併宜蘭區一鎮三鄉、羅東區二鎮三鄉、北峰區太平鄉、南澳鄉等二鎮九鄉，析置宜蘭縣。餘剩七星區四鎮一鄉、新莊區二鎮三鄉、海山區四鎮二鄉、文山區一鎮三鄉、淡水區一鎮三鄉、基隆區一鎮五鄉、北峰區烏來鄉等三十一鄉鎮為其域。並新莊鎮析置泰山鄉，深坑鄉析置景美鎮、木柵鄉。四十七年，中和鄉析置永和鎮。領十五鎮、廿鄉。五十一年，三重鎮改三重市，屬縣轄市。五十七年，景美鎮、木柵鄉、內湖鄉、南港鎮、士林鎮、北投鎮併入臺北市。六十一年，板橋鎮改板橋市，屬縣轄市。六十八年，中和鄉改中和市、永和鎮改永和市，屬縣轄市。六十九年，新莊鎮改新莊市、新店鎮改新店市，屬縣轄市。八十二年，土城鄉改土城市，屬縣轄市。八十六年，蘆洲鄉改蘆洲市，屬縣轄市。八十八年，汐止鎮改汐止市、樹林鎮改樹林市，屬縣轄市。共分十縣轄市、四鎮、十四鄉、一山地鄉。

原臺北縣十縣轄市、四鎮、十四鄉、一山地鄉列如下。板橋、三重、中和、永和、新莊、新店、土城、蘆洲、汐止、樹林，以上為十縣轄市。鶯歌、三峽、淡水、瑞芳，以上為四鎮。五股、林口、深坑、石碇、坪林、八里、三芝、石門、萬里、金山、貢寮、雙溪、平溪、泰山，以上為十四鄉。烏來為山地鄉。

九十九年，易名新北市，統合十縣轄市、四鎮、十四鄉改為區，山地鄉改為山地原住民區，合有廿八區、一山地原住民區，陞格直轄市。

## 交通

### 鐵道

* 縱貫線
* 宜蘭線
* 平溪線
* 林口線

### 高速鐵路

* 板橋站

### 捷運

* 淡水線
* 板橋線
* 土城線
* 新店線
* 小碧潭支線
* 中和線
* 蘆洲線
* 桃園國際機場捷運

### 國道

* 國道一號
* 國道三號
* 國道五號

## 文教

### 大學

* 國立臺北大學（三峽校總區）
* 國立臺灣師範大學（林口校區）
* 國立臺灣藝術大學
* 輔仁大學
* 淡江大學（淡水校區）
* 真理大學（淡水校區）

* 華梵大學
* 明志科技大學
* 聖約翰科技大學
* 景文科技大學
* 東南科技大學
* 醒吾科技大學

### 技術學院

* 臺北海洋技術學院（淡水校區）
* 黎明技術學院
* 致理技術學院
* 華夏技術學院
* 徳霖技術學院
* 亞東技術學院

### 軍警校

* 國防大學
* 憲兵學校

### 醫護校

* 耕莘健康管理專科學校
* 馬偕醫學院
* 馬偕醫護管理專科學校(三芝校區)

## 風景名勝

十分瀑布
遠眺野柳岬。左近為燭臺石
烏來瀑布
* 野柳風景區
* 翡翠灣
* 福隆海水浴場
* 九份、金瓜石
* 淡水老街、紅毛城、淡水漁人碼頭
* 八里左岸公園、八仙海岸、十三行博物館
* 板橋林家花園
* 三重林氏古厝
* 圓通寺、烘爐地
* 三峽老街、三峽祖師廟、鳶山
* 鶯歌陶瓷老街、陶瓷博物館、鶯歌石
* 碧潭
* 深坑老街
* 烏來溫泉
* 坪林茶業博物館
* 十分瀑布

## 據

## 它典

* 新北市政府
# 阿爾及利亞

| 阿爾及利亞民主人民共和國الجمهورية الجزائرية الديمقراطية الشعبية‎ |
| --- |
|

|  |  |
| --- | --- |
|  |  |

 |
| 民治民享بالشعب وللشعب |
| **國歌：**誓 |
| 阿爾及利亞民主人民共和國之所在 |
| **國體：** | 半總統制 |
| **元首**： | 總統阿卜杜勒-阿齊茲·布特弗利卡 |
| **總揆**： | 總理阿卜杜勒-馬利克·塞拉勒 |
| **國都**： | 阿爾及爾 |
| **國語**： | 阿拉伯語 |
| **用語**： | 阿拉伯語 柏柏爾語 法語 |
| **人口**： | 三千七百一十萬餘 |
| **通貨**： | 阿爾及利亞第納爾 |
| **產值**： | 六千四十億美元 |
| **均有**： | 一萬四千八百五十七美元 |
| **匯價產值**以美國中情局壬辰世界年鑒為準 |

**阿爾及利亞**，居北非，北眺地中海，西接摩洛哥，東近利比亞，南面尼日、馬利。國有土兩百三十八餘萬方公里。居有口三千三百餘萬人。都阿爾及爾。產石油、磷酸鹽、鐵之屬。奉伊斯蘭教。

---
# 葡萄牙

| 葡萄牙共和國República Portuguesa |
| --- |
|

|  |  |
| --- | --- |
|  |  |

 |
| **國歌：**葡萄牙人 |
| 葡萄牙共和國之所在 |
| **國體：** | 總統制 |
| **元首**： | 葡萄牙總統馬塞洛·雷貝洛·德索薩 |
| **總揆**： | 葡萄牙總理安東尼奧·科斯塔 |
| **國都**： | 里斯本 |
| **國語**： | 葡萄牙語 |
| **用語**： | 米蘭德斯語 |
| **人口**： | 一千零三十四萬餘 |
| **通貨**： | 歐元 |
| **產值**： | 二千九百六十億美元 |
| **均有**： | 二萬八千四百七十六美元 |

葡萄牙所在
**葡萄牙**者，歐羅巴西南之國也，略稱**葡國**，處伊比利亞半島，古曰**佛朗機**、**波而都瓦爾**、**蒲都麗家**、**波爾杜葛爾**、**博都雅**等。東北皆毗西班牙，西南則接大西洋。亦轄大西洋之亞速爾諸島、馬德拉諸島。其西之羅卡角，歐陸西極之域也。都城立於里斯本，次為波圖。地處西陲，通商四海。

上古有凱爾特、伊比利亞諸部落棲焉。腓尼基、迦太基商旅至此通市。西元前二百年，羅馬征服之，立為盧西塔尼亞州。及羅馬衰微，日耳曼諸族入主。後為回人所據。回人之治，凡五百年。

西元一一四三年，阿方索一世起兵驅回，即王位，建國於茲。一二九七年，與西班牙定界，立今疆土。民物殷阜，國勢漸興。一三七三年，與英結盟，為古今邦盟之最。

一四一五年，亨利王子遣將出海，遍探諸洲，所至立據點焉。先得非洲之休達，繼拓印度、巴西諸地。一四九八年，達伽馬繞好望角至印度，通商路焉。一五○○年，卡布拉爾得巴西，立殖民地。是時葡人舟楫遍及五洲，為海上雄邦。

一七五五年，地震毀都城。一八○七年，拿破崙侵擾。一八二二年，巴西獨立。一九一○年，廢君主之制，立民主共和。一九二六年，沙拉查執政。一九七四年，康乃馨革命作，復行民主。

今為歐盟國，立總統、首相，設議會。人口千萬，多信天主教。葡語行於五洲，言者三億。以工商游賞為業，與歐美諸國修好。科技教化並興，國勢方隆。

---
# 比利時

| 比利時王國Koninkrijk België Royaume de Belgique Königreich Belgien |
| --- |
|

|  |  |
| --- | --- |
|  |  |

 |
| 團結是力量Eendracht maakt macht L'union fait la force Einigkeit macht stark |
| **國歌：**布拉班人之歌 |
| 比利時王國之所在 |
| **國體：** | 聯邦制君主立憲制 |
| **元首**： | 菲利普 |
| **總揆**： | 巴特·德韋弗 |
| **國都**： | 布魯塞爾 |
| **國語**： | 荷蘭語、法語、德語 |
| **人口**： | 千一百萬餘 |
| **通貨**： | 歐元 |
| **產值**： | 七千一百七十億美元 |
| **均有**： | 六萬四百一十八美元 |
| **匯價產值**以美國中情局乙巳世界年鑒為準 |

**比利時王國**，在歐羅巴之西，北海之南端。東以阿登山與德國接，北連荷蘭、南鄰法國。古羅馬高盧比利時行省也。歐洲聯盟、北大西洋公約皆設有司於此。方三萬公里，口千萬餘。

## 辨名

日本稱之**白耳義**，略稱**白**。越南略稱**比**。

## 史

古來凱爾特人所居。前五十四年入羅馬版圖，以為高盧比利時行省。中世以降，為低地諸國一部，事哈布斯堡氏。七尼德蘭獨立，欲取之，不得，乃歸奧地利。西元一七九七年，割予法國。拿破崙既敗，時七尼德蘭既亡，列國議於維也納，總低地諸國故土，建尼德蘭王國。

一八三〇年，南尼德蘭之民以維也納諸公不公，舉義旗，求獨立，英、法暗助之。以故羅馬行省為名，號**比利時**，選利奧波德為王，以其親英國也。三九年，始為中立國。八五年，柏林西非會議以剛果自由邦贈王。自此，剛果屬國至一九六〇年。

以居要衝，兩次世界大戰皆為德國所侵。乃棄中立，入北約。五一年，與法、德、荷、盧、義共組歐洲煤鋼共同體，是為歐盟之濫觴。

國北境通荷蘭語，南通法語；復有宗派之不一：故久之南北相爭甚烈。二〇〇七年，改聯邦制，南、北各自自治，而共組閣於京師。唯一〇年起，南北不協，嘗不得組閣，達五百餘日，有分國之議。

## 行政

比利時為君主立憲制聯邦，國奉比利時王為君，首都之外，北境為法蘭德斯大區、南境為瓦隆大區，並列三區，主民政事。

政區之外，復建三社，以言語分之。法蘭德斯區建荷語社、瓦隆區西建法語社、東建德語社。主文教事。

各方共建聯邦政府於首都，如議會制例，選議員入國會組內閣執政。主國之大事。

二〇一〇年，新法蘭德斯人聯盟選為最大黨，以主法蘭德斯大區獨立，拒與瓦隆大區法語社會黨協同組閣。致五百餘日無聯邦政府，並有分國之說興。卒以金融海嘯之遺禍，南、北復於明年十二月組閣。越七載，政爭復起，虛位六百五十二日，爲萬國所罕見，至二〇年方克組閣。

## 地方

比利時分三大區。布魯塞爾首都大區、法蘭德斯大區、瓦隆大區。法蘭德斯大區領荷語社；瓦隆大區領法語社、德語社；首都大區三社並容。

法蘭德斯大區、瓦隆大區各自置五省。省下置區、區下置鎮。首都大區不置省，大區領十九鎮。

法蘭德斯五省：安特衞普、林堡、東法蘭德斯、法蘭德斯布拉班特、西法蘭德斯；

瓦隆五省：埃諾、列日、盧森堡、那慕爾、瓦隆布拉班特。

---